В. Кечев
Рождественска нощ

chitanka.info

Пада здрач и тишина,

гасне дневното светило.

Само бледата луна

рог самотен е извила.

В ширното поле далеч

бият звънци на стада

и пастири водят реч,

гледат новата звезда.

В тази нощ се е родил

нашият Спасител благ

и света е той спасил

от царуващия мрак.

Пее ангелският хор.

Слави Бога в небесата.

Еква целият простор.

Мир да бъде на земята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.